Suvin kivennäisvesihetki sai odottamattoman käänteen.

Tältä Trump näytti eilen Helsinki-Vantaan lentokentällä.

Huippukokousmaanantaista ei käänteitä puutu. Yksi erikoisimmista tapauksista toistaiseksi on sattunut Joensuussa, jossa paikallinen Suvi meni täyttämään lasiaan kivennäisvedellä.

Suvi kertoo, että hän on seurannut koko maanantain uutisia ja livelähetyksiä Donald Trumpin ja Vladimir Putinin tapaamiseen liittyen.

- Tässä helteessä katselimme telkkarista uutisia. Menin hakemaan kivennäisvettä ja kukas muukaan siellä oli kuin itse herra Trump! Suvi kertoo.

Ja toden totta: Kivennäisveden täyttämän lasin pohjalla on ilmiselvästi presidentti Trumpin siluetti.

- Putinia odotellessa, Suvi naureskelee.

Vaikka Trump vesilasin pohjassa onkin vaikuttava näky, joutuu veden todennäköisesti juomaan parempiin suihin: Joensuussakin on tällä hetkellä yli 29 astetta lämmintä, joten nesteen nauttiminen tulee tarpeeseen.